Geografija Belgije

Belgija je savezna država smještena u Zapadnoj Evropi. Na sjeverozapadu izlazi na Sjeverno more dok kopnom graniči sa Francuskom na jugozapadu (556&nbsp;km), Njemačkom (133&nbsp;km) i Luksemburgom (130&nbsp;km) na istoku i Holandijom (478&nbsp;km) na sjeveru.

Sastoji se od regija: Flandrije na sjeveru, Valonije na jugu i Regije glavnog grada Bruxellesa.

## Opće informacije 
Ukupni obnovljivi vodni resursi: 18,3&nbsp;km3 (2011)

Potrošnja slatke vode (domaćinstva/industrija/poljoprivreda):
* ukupno: 6,22&nbsp;km3/godišnje (12%/88%/1%)
* po glavi stanovnika: 589,8 m3/godišnje (2007)

Prirodne opasnosti: Poplave su prijetnja priobalnim područjima, koja su inače od mora zaštićena betonskim branama.

Geografski položaj: Belgija predstavlja raskršće Zapadne Evrope; većina zapadnoevropskih metropola se nalazi unutar pojasa od 1000&nbsp;km udaljenosti od njenog glavnog grada koji je sjedište EU-a i NATO-a.

Najduža je u pravcu sjeverozapad-jugoistok (oko 280&nbsp;km) dok se u pravcu sjeveroistok-jugozapad prostire u dužini od oko 222&nbsp;km.

## Površina 
300px|thumb|Mapa belgijskih regija i pokrajina
Belgija se prostire na 30.528&nbsp;km2, od toga 16.844&nbsp;km2 otpada na Valoniju, 13.522&nbsp;km2 na Flandriju dok se Regija glavnog grada Brisela prostire na 161&nbsp;km2. Sastoji se od sljedećih pokrajina:

# Luksemburg: 4.440&nbsp;km2
# Liège: 3.862&nbsp;km2
# Hainaut: 3.786&nbsp;km2
# Namur: 3.666&nbsp;km2
# Zapadna Flandrija: 3,144&nbsp;km2
# Istočna Flandrija: 2.982&nbsp;km2
# Antwerpen: 2.867&nbsp;km2
# Limburg: 2.422&nbsp;km2
# Flamanski Brabant: 2.106&nbsp;km2
# Valonski Brabant: 1.091&nbsp;km2

Belgija također posjeduje i 3.462&nbsp;km2 teritorije u Sjevernom moru.

Poređenja radi, Belgija je oko 1,5 puta površinski veća od Velsa u Ujedinjenom Kraljevstvu i otprilike iste površine kao američka savezna država Maryland.

## Fizička geografija 
### Rijeke i jezera 
Cjelokupna površina Belgija pripada sjevernomorskom slivu, izuzev opštine Momignies sa koje rijeka Oise odvodi vode u La Manche. Tri glavne rijeke koje se ulijevaju u more su: Šelda (ukupna dužina rijeke je oko 350&nbsp;km od toga dužinom od oko 200&nbsp;km protiče Belgijom), Meuse (183&nbsp;km kroz Belgiju, 925&nbsp;km ukupno) i Yser (50&nbsp;km kroz Belgiju, 78&nbsp;km ukupno). Ostale rijeke su Rupel, Senne, Sambre, Lesse, Ourthe, Lys i Dijle. Glavna jezera su: Genval, Bütgenbach, Eau d'Heure, Gileppe, Eupen i jezera Robertville.

### Vještački kanali 
Teritoriju Belgije presjecaju i mnogi vještački kanali, između ostalih to su kanali: Briselsko-Šeldski morski kanal, Kanal Brisel-Charleroi, Centralni valonski kanal i Albertov kanal.

### Klima 
Klima Belgije, kao i uostalom većeg dijela sjevera Zapadne Evrope, je pod uticajem Atlantskog okeana i odlikuje se značajnim količinama padavine u svim godišnjim dobima. Prema Köppenovoj klasifikaciji klime, prosječna zimska temperatura (u januaru) iznosi 3&nbsp;°C dok je prosječna ljetna temperatura (u julu) 18&nbsp;°C. Prosječna količina padavina je 65&nbsp;mm tokom januara i 78&nbsp;mm u julu. Zime u Belgiji su obično blage ali temperatura se zimi zna spustiti i do -16&nbsp;°C dok su ljeta ugodno topla sa temperaturama koje povremeno mogu dosegnuti čak do 30&nbsp;°C.

### Planine i brda 
Najviša tačka Belgije je vrh *Signal de Botrange* koji se nalazi na 694 metara nadmorske visine. Ostala brda su: Kemmelberg (visine 159 mnv) i Koppenberg (visok 77 mnv), oba poznata po tome što se na njih uspinju profesionalni biciklisti tokom godišnjih biciklističkih utrka Gent–Wevelgem i Tour of Flanders.

## Krajnje tačke 
Spisak krajnjih geografskih tačaka kao i najviše odnosno najniže tačke Belgije dat je u nastavku.

* Najsjevernija tačka - Dreef, općina Hoogstraten, Antwerpen;
* Najjužnija tačka - Torgny, općina Rouvroy, Pokrajina Luksemburg;
* Najzapadnija tačka - De Panne, Zapadna Flandrija;
* Najistočnija tačka - Krewinkel, općina Büllingen, Liège;
* Najviša tačka - Signal de Botrange (694 m);
* Najniža tačka - De Moeren (-3 m).

Belgijski nacionalni geografski institut je izračunao da se centralna geografska tačka Belgije nalazi na koordinatama: 50°38'28 sjeverne geografske širine i 4°40'05" istočne geografske dužine, u mjestu Nil-Saint-Vincent-Saint-Martin, u općini Walhain.

## Reference 
Kategorija:Geografija Belgije